L 327/10
LT
Europos Sąjungos oficialusis leidinys
2022 12 21
(57)
išimtis dėl pagalbos, skirtos išlaidoms, patiriamoms žemės ūkio sektoriuje dėl sunkumų, susijusių su tinklu „Natura 2000“, kompensuoti, agrarinės aplinkosaugos ir klimato srities įsipareigojimų vykdymo pagalbos ir ekologinio ūkininkavimo pagalbos turėtų būti taikoma tik pirminės žemės ūkio gamybos veiklą vykdančioms įmonėms;
(58)
pagal Europos inovacijų partnerystę žemės ūkio našumo ir tvarumo srityje (EIP) finansuojami projektai skatina inovacijas ūkininkavimo sektoriuje ir kaimo vietovėse.
valstybės pagalba įmonėms, dalyvaujančioms EIP veiklos grupių projektuose, kuriems taikomas Reglamento (ES) 2021/2115 127 straipsnis, nedaro didelio poveikio konkurencijai, visų pirma atsižvelgiant į teigiamą pagalbos vaidmenį sudarant sąlygas dalytis žiniomis, ypač vietos ir žemės ūkiu besiverčiančiose bendruomenėse, taip pat į kolektyvinį pagalbos pobūdį ir palyginti nedidelį jos mastą.
Šie projektai yra integruoto pobūdžio.
Jie paprastai yra daugiašaliai ir daugiasektoriai, todėl nustatant jų rūšį pagal valstybės pagalbos taisyklėse numatytą klasifikaciją gali kilti tam tikrų sunkumų.
Atsižvelgiant į tai, kad atskiri EIP veiklos grupių projektai, atrinkti remiantis daugiamete vietos plėtros strategija, nustatyta ir įgyvendi­ nama viešojo ir privačiojo sektorių partnerystės pagrindu, yra vietinio pobūdžio, ir tai, kad jais atsižvelgiama į bendruomenės, socialinius, su aplinka ir klimato kaita susijusius interesus, šiuo reglamentu turėtų būti spren­ džiami tam tikri sunkumai, su kuriais susiduriama įgyvendinant EIP veiklos grupių projektus, siekiant palengvinti jų atitiktį valstybės pagalbos taisyklėms;
(59)
atsižvelgiant į tai, kad įmonių gaunamos nedidelės pagalbos, joms tiesiogiai ar netiesiogiai gaunant naudos iš EIP veiklos grupių projektų, poveikis prekybai ir konkurencijai yra nedidelis, tais atvejais, kai bendra pagalbos vienam projektui suma neviršija tam tikros viršutinės ribos, turėtų būti nustatytos paprastos taisyklės;
(60)
priimdama daugelį sprendimų, visų pirma pagal 2014 m. gaires, Komisija miškų ūkio sektoriuje veiklą vykdan­ čioms įmonėms taikė Sutarties 107 ir 108 straipsnius.
2014–2020 m. Komisija pagal tas gaires patvirtino daugiau kaip 200 pagalbos schemų, skirtų miškų ūkio sektoriui.
Komisijos patirtis rodo, kad miškų ūkio sektoriuje teikiamos pagalbos priemonės labai neiškreipia konkurencijos vidaus rinkoje, atsižvelgiant į aiškius suderinamumo kriterijus.
Todėl, atsižvelgiant į šią patirtį ir siekiant supaprastinti reikalavimus bei jų procedūras, turėtų būti įmanoma miškų ūkio sektoriui skirtoms pagalbos priemonėms netaikyti pareigos pranešti, neatsižvelgiant į tai, ar jos bendrai finansuojamos EŽŪFKP lėšomis.
Todėl tikslinga, kad Komisija pasinaudotų įgaliojimais, jai suteiktais Reglamentu (ES) 2015/1588, kai pagalba skirta: miškui įveisti ir miško plotui sukurti; agrarinės miškininkystės sistemoms diegti; miškų gaisrų, gaivalinių nelaimių, gaivalinei nelaimei prilyginamų pavojingų meteorologinių reiškinių, kitų pavojingų meteorologinių reiškinių, augalų kenkėjų ir katastrofinių įvykių prevencijai įgyvendinti ir jų miškams padarytai žalai likviduoti; investicijoms, kuriomis didinamas miškų ekosistemų atsparumas ir aplin­ kosauginė vertė; išlaidoms, susijusioms su sunkumais konkrečioje teritorijoje, kylančiais dėl tam tikrų privalomų reikalavimų, apibrėžtų Tarybos direktyvos 92/43/EEB 3 straipsnyje ir Europos Parlamento ir Tarybos direktyvos 2009/147/EB (15) 3 straipsnyje, kompensuoti; miškų aplinkosaugos ir klimato srities paslaugoms teikti ir miškams išsaugoti; investicijoms į infrastruktūrą, susijusią su miškų ūkio sektoriaus plėtra, modernizavimu arba pritaikymu; investicijoms į miškų ūkio technologijas ir miškų ūkio produktų perdirbimą, kaupimą bei prekybą jais; miškų ūkio genetiniams ištekliams išsaugoti, miškų ūkio sektoriaus gamintojų grupių ir organizacijų veiklos pradžiai, miškų ūkio paskirties žemei konsoliduoti ir bendradarbiavimui miškų ūkio sektoriuje skatinti;
(61)
siekdama skatinti grupines iniciatyvas miškų ūkio sektoriuje, Komisija taikė Sutarties 107 ir 108 straipsnius pagalbai, skirtai miškų ūkio sektoriaus gamintojų grupių ir organizacijų veiklos pradžiai.
2014–2020 m. Komisija patvirtino penkis tokios pagalbos atvejus.
Tokiai pagalbai žemės ūkio sektoriuje reikalavimas pranešti jau nebuvo taikomas pagal Reglamentą (ES) Nr. 702/2014.
Todėl tikslinga pagalbai, skirtai miškų ūkio sektoriaus gamintojų grupių ir organizacijų veiklos pradžiai, netaikyti pranešimo apie valstybės pagalbą reikalavimo;
(62)
siekiant skatinti kaimo vietovių ir MVĮ, kurios yra Sąjungos kaimo ekonomikos varomoji jėga, plėtrą ir didinti jų konkurencingum ą, būtina įvairinti ekonomiką ir kurti naują ekonominę veiklą, įskaitant žiedinės bioekonomikos veiklą.
Reglamente (ES) 2021/2115 numatytos priemonės, skirtos remti ne žemės ūkio verslo plėtrą kaimo vietovėse, kuriomis siekiama skatinti užimtumą, kurti kokybiškas darbo vietas kaimo vietovėse, išlaikyti jau esamas darbo vietas, mažinti sezoninius užimtumo svyravimus, vystyti su žemės ūkiu nesusijusius ne žemės ūkio sektorius ir maisto produktų perdirbimą, kartu skatinant verslo integraciją ir vietos sektorių sąsajas;
(15) 2009 m. lapkričio 30 d. Europos Parlamento ir Tarybos direktyva 2009/147/EB dėl laukinių paukščių apsaugos (OL L 20, 2010 1 26, p. 7).